ΠΑΡΑΡΤΗΜΑ Ι

ΑΝΑΛΥΣΗ ΣΤΟΙΧΕΙΩΝ ΕΓΓΕΓΡΑΜΜΕΝΗΣ[[1]](#footnote-2) ΑΝΕΡΓΙΑΣ ΚΑΙ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. *Σύγκριση μεταξύ Μαρτίου 2013 και 2014 (ετήσια σύγκριση) (σχετικοί Πίνακες 1-8)*
* Γενικά: Τον Απρίλιο του 2014 ο αριθμός των εγγεγραμμένων ανέργων παρουσίασε αύξηση σε σύγκριση με τον ίδιο μήνα πέρσι φτάνοντας τα 46,758 άτομα από 45,201 άτομα τον αντίστοιχο μήνα του 2013 (*Ο αριθμός των εγγε­γραμμένων ανέργων ήταν* 35,398 *τον αντίστοιχο μήνα του 2012 και 26,911 το 2011* [βλέπε πίνακα 1].
* Φύλο: Ο αριθμός των άνεργων αντρών είναι 24,362 άτομα και αντιπροσωπεύει το 52,1% των εγγεγραμμένων ανέργων, ενώ ο αριθμός των ανέργων γυναικών είναι 22,396 άτομα. Σε σχέση με τον ίδιο μήνα πέρσι, ο αριθμός των ανέργων γυναικών αυξήθηκε κατά 5% ή 1,016 άτομα και των αντρών κατά 2% ή 541 άτομα. [βλέπε πίνακα 2].

Στο διάγραμμα που ακολουθεί παρουσιάζεται η διακύμανση του αριθμού των ανέργων (σύνολο και κατά φύλο) τους τελευταίους 12 μήνες.

* Η μεγαλύτερη *ποσοστιαία* αύξηση παρου­σιάστηκε στις επαρχίες Λεμεσού (κατά 6% ή 724 άτομα) και Λευκωσίας (κατά 6% ή 909 άτομα), ενώ μειώσεις παρατηρήθηκαν στις επαρχίες Αμμοχώστου (κατά 7% ή 245 άτομα) και Πάφου (κατά 2% ή 119 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων κατά επαρχία τους τελευταίους 12 μήνες [βλέπε πίνακα 3].
* Οι μεγαλύτερες αριθμητικές αυξήσεις κατά τομέα οικονομικής δραστηριό­τητας σε σύγκριση με τον ίδιο μήνα του 2013 παρουσιάστηκαν στον τομέα των τραπεζών (κατά 1,183 άτομα), στους νεοεισερχομένους (κατά 881 άτομα) και στις άλλες υπηρεσίες (κατά 813 άτομα). Μειώσεις παρουσιάστηκαν στον τομέα των κατασκευών (κατά 829 άτομα), στον τομέα του εμπορίου (κατά 918 άτομα), στον τομέα της εκπαίδευσης (κατά 628 άτομα) και στον τομέα της μεταποίησης (κατά 199 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένους τομείς οικονομικής δραστηριότητας τους τελευταίους 12 μήνες [βλέπε πίνακα 4].
* Διάρκεια εγγραφής: Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 6 μήνες έφτασε τα 22,084 άτομα (αύξηση κατά 6,647 άτομα ή 43%) που αντιπροσωπεύει το 47% του συνόλου των εγγεγραμμένων ανέργων. Ο αριθμός των ανέργων που ήταν εγγεγραμμένοι στα γραφεία της ΔΥΑ για περισσότερο από 12 μήνες έφτασε τα 10,593 άτομα (αύξηση κατά 4,417 άτομα ή 71,5%) που αντιπροσωπεύει το 23% του συνόλου των εγγεγραμμένων ανέργων. Στο διάγραμμα που ακολουθεί παρουσιάζεται η διακύμανση του αριθμού των ανέργων κατά διάρκεια εγγραφής τους τελευταίους 12 μήνες [βλέπε πίνακα 6].
* Αύξηση της ανεργίας παρουσιάστηκε στις ηλικιακές ομάδες 50-59 ετών (κατά 1,403 άτομα), 60-64 ετών (κατά 551 άτομα) και 15-24 ετών (κατά 307 άτομα). Από την άλλη, μειώσεις παρουσιάστηκαν στις ηλικιακές ομάδες 25-29 ετών (κατά 189 άτομα), 30-39 ετών (κατά 295 άτομα), και 40-49 ετών (κατά 232 άτομα). Στο διάγραμμα που ακολουθεί παρουσιάζεται η διακύμανση του αριθμού των ανέργων σε επιλεγμένες ηλικιακές ομάδες τους τελευταίους 12 μήνες [βλέπε πίνακες 7,8].
* Μόρφωση: οι μισοί από τους εγγεγραμμένους άνεργους είναι απόφοιτοι δευτεροβάθμιας γενικής ή τεχνικής εκπαίδευσης με ποσοστό 50% ή 23,603 άτομα, ακολουθούν οι απόφοιτοι τριτοβάθμιας εκπαίδευσης με 28% ή 13,019 άτομα και οι απόφοιτοι πρωτοβάθμιας εκπαίδευσης με 21% ή 9,970 άτομα [βλέπε πίνακα 8].

Στο διάγραμμα που ακολουθεί παρουσιάζεται η διακύμανση του αριθμού των ανέργων κατά μορφωτικό επίπεδο τους τελευταίους 12 μήνες.

* Εθνοτική καταγωγή: Από το σύνολο των ανέργων οι 5,849 (12,5%) ήταν Ευρωπαίοι πολίτες. Ο αντίστοιχος αριθμός τον ίδιο μήνα πέρσι ήταν 7,547 ή 16,7% του συνόλου των ανέργων. Οι Ελληνοκύπριοι αποτελούν την πλειοψηφία του συνόλου των ανέργων (79,5% ή 37,166 άτομα) όπως και πέρσι ( 74,5% ή 33,681 άτομα). Οι αυξήσεις που σημειώθηκαν στην εγγεγραμμένη ανεργία κατά εθνοτική καταγωγή είναι οι ακόλουθες:
	+ oι Κύπριοι εγγεγραμμένοι άνεργοι αυξήθηκαν κατά 10% (3,485 άτομα),
	+ οι αλλοδαποί αυξήθηκαν κατά 5% (76 άτομα),

ενώ σημαντικές μειώσεις παρατηρήθηκαν ανάμεσα

* + στους Ευρωπαίους πολίτες κατά 22% (1,698 άτομα), και
	+ ανάμεσα στους Τουρκοκύπριους κατά 43% (212 άτομα) [βλέπε πίνακα 9].

Στο διάγραμμα που ακολουθεί παρουσιάζεται η διακύμανση του αριθμού των Ελληνοκυπρίων, των Ευρωπαίων ανέργων, των Ποντίων ανέργων και των ανέργων με καθεστώς συμπληρωματικής προστασίας δεύτερου χρόνου τους τελευταίους 12 μήνες.

1. *Μηνιαία σύγκριση μεταξύ Μαρτίου και Απριλίου 2014:*
* Κατά τον μήνα Απρίλιο 2014 ο αριθμός των εγγεγραμμένων ανέργων παρουσίασε μείωση κατά 6,014 άτομα ή 11,4%, σε σύγκριση με τον προηγού­μενο μήνα.
* Κατά τομέα οικονομικής δραστηριότητας οι μεγαλύτερες μειώσεις παρατηρήθηκαν στους τομείς των ξενοδοχείων (κατά 2,909 άτομα), στον τομέα του εμπορίου (κατά 722 άτομα), στον τομέα των υπηρεσιών (κατά 537 άτομα), στους νεοεισερχομένους (κατά 499 άτομα), στον τομέα των κατασκευών (κατά 317 άτομα), στον τομέα της μεταποίησης (κατά 304 άτομα) και στον τομέα των μεταφορών (κατά 294 άτομα).
* Μείωση της ανεργίας παρουσιάστηκε σε όλες τις επαρχίες, με τις μεγαλύτερες να καταγράφονται στις επαρχίες Αμμοχώστου (κατά 2,261 άτομα) και Λάρνακας (κατά 1,109 άτομα).

ΑΝΑΛΥΣΗ ΣΤΟΙΧΕΙΩΝ ΑΠΟ ΑΛΛΕΣ ΠΗΓΕΣ

1. Μηνιαία Ανεργία Προσαρμοσμένη στις Εποχικές Διακυμάνσεις– Μάρτιος 2014[[2]](#footnote-3) - EUROSTAT (βλέπε πίνακα 10)

Με βάση τα μηνιαία στοιχεία τα οποία είναι προσαρμοσμένα σε εποχικές διακυμάνσεις και υπολογίζονται από την Ευρωπαϊκή Στατιστική Υπηρεσία (EUROSTAT), η οποία λαμβάνει επίσης υπόψη τα στοιχεία της ΔΥΑ για την εγγεγραμμένη ανεργία και τα αποτελέσματα της Έρευνας Εργατικού Δυναμικού (ΕΕΔ) της Στατιστικής Υπηρεσίας Κύπρου, εξάγονται τα ακόλουθα:

* Κατά το μήνα Μάρτιο 2014 η ανεργία ανήλθε στο 17,4%. Σε σχέση με τον ίδιο μήνα πέρσι η Κύπρος σημείωσεαύξηση από 14,8% σε 17,4%. Σε σχέση με τον προηγούμενο μήνα, Φεβρουάριο 2014, παρουσιάστηκε αύξηση 0.6 ποσοστιαίες μονάδες, από 16,8% σε 17,4%. Ο μέσος όρος ανεργίας στην Ευρώπη των 28 ανήλθε στο 10,5%, ενώ στην Ευρωζώνη στο 11,8%.
* Το ποσοστό *ανεργίας των ανδρών* κατά το μήνα Μάρτιο 2014 υπολογίζεται στο 18,4% παρουσιάζοντας αύξηση κατά 0,8 ποσοστιαίες μονάδες από τον προηγούμενο μήνα, ενώ σε σχέση με τον ίδιο μήνα του προηγούμενου έτους παρουσίασε αύξηση κατά 3,4 ποσοστιαίες μονάδες.
* Το ποσοστό ανεργίας των *γυναικών* κατά το μήνα Μάρτιο 2014 υπολογίζεται σε 16,4%, σημειώνοντας αύξηση 0,3 ποσοστιαίων μονάδων σε σχέση με τον προηγούμενο μήνα ενώ συγκριτικά με τον ίδιο μήνα του προηγούμενου έτους παρουσίασε αύξηση κατά 1,9 ποσοστιαίες μονάδες.
* Η ανεργία των νέων κάτω των 25 ετών βρίσκεται στο 43,2% τον Μάρτιο του 2014, χωρίς να παρουσιάζει μεταβολή κατά τους τελευταίους 2 μήνες (Ιανουάριος και Φεβρουάριος 2014), ενώ σε σχέση με τον ίδιο μήνα πέρσι παρουσίασε αύξηση (7,4 ποσοστιαίες μονάδες) (από 35,8% σε 43,2%).
1. Απασχόληση και Ανεργία με βάση την Έρευνα Εργατικού Δυναμικού –Τέταρτο τρίμηνο του 2013 (βλέπε πίνακα 11)

Με βάση τα αποτελέσματα της Έρευνας Εργατικού Δυναμικού, που διενεργείται από τη Στατιστική Υπηρεσία σύμφωνα με Ευρωπαϊκό Κανονισμό, το ποσοστό απασχόλησης (20-64 ετών) κατά το 1ο τρίμηνο του 2013 ήταν 67,4% μειωμένο κατά 2,9 ποσοστιαίες μονάδες από το αντίστοιχο τρίμηνο του 2012, ενώ το ποσοστό απασχόλησης του δεύτερου τριμήνου του 2013 ήταν 67,3% επίσης μειωμένο κατά 3,4 ποσοστιαίες μονάδες από το αντίστοιχο τρίμηνο του 2012. Το 3ο τρίμηνο του 2013 το ποσοστό απασχόλησης (20-64 ετών) ήταν 66,9% και το 4ο τρίμηνο 67,0%. Ο μέσος όρος του 2013 ανήλθε στο 67,1%, μειωμένο κατά 3,1% ποσοστιαίες μονάδες σε σχέση με τον μέσο όρο του 2012.

Το ποσοστό ανεργίας στις ηλικίες 15+ κατά το 4ο τρίμηνο του 2013 ανήλθε στο 16,0%, παρουσιάζοντας μείωση κατά 0,2 ποσoστιαίες μονάδες από το 3ο τρίμηνο του 2013. Ο μέσος όρος του 2013 ανήλθε στο 15,9% και συγκρινόμενο με τον μέσο όρο του 2012 παρουσίασε αύξηση 4,1 ποσοστιαίες μονάδες (από 11,8% σε 15,9%).

Το ποσοστό ανεργίας των νέων 15-24 ετών ήταν το 4οτρίμηνο του 2013, 39,4%, σημειώνοντας αύξηση κατά 7,4 ποσοστιαίες μονάδες σε σύγκριση με το αντίστοιχο τρίμηνο του 2012. Ο μέσος όρος του 2013 ανήλθε στο 38,9% και σε σχέση με τον μέσο όρο του 2012 παρουσιάστηκε αύξηση κατά 11,1 ποσοστιαίες μονάδες. Σημειώνεται ότι η ανεργία μεταξύ των νέων 15-24, ως ποσοστό του συνόλου του πληθυσμού της ίδιας ηλικιακής ομάδας ήταν 15% (μέσος όρος 2013), παρουσιάζοντας αύξηση 4,2 ποσοστιαίες μονάδες σε σύγκριση με τον μέσο του 2012.

Το μερίδιο των ατόμων με διάρκεια ανεργίας πάνω των 6 μηνών στο σύνολο των ανέργων ανερχόταν κατά το 2013 (μέσος όρος), παρουσιάζοντας αύξηση 7,1 ποσοστιαίες μονάδες από τον μέσο όρο του 2012, ενώ κατά μέσο όρο το μερίδιο των ατόμων με διάρκεια ανεργίας άνω των 12 μηνών αυξήθηκε κατά 8,2 ποσοστιαίες μονάδες κατά την ίδια περίοδο φτάνοντας το 38.3%.

23 Μαΐου 2014 Παρατηρητήριο Αγοράς Εργασίας

Τμήμα Εργασίας

ΜΡη,

1. Η εγγεγραμμένη ανεργία αφορά μόνο τους ανέργους που εγγράφονται στα κατά τόπους Γραφεία Εργασίας και ως εκ τούτου δεν είναι αντιπροσωπευτική της συνολικής ανεργίας. [↑](#footnote-ref-2)
2. Τα στοιχεία της EUROSTAT είναι διαθέσιμα με ένα μήνα καθυστέρηση. [↑](#footnote-ref-3)